Rokkikukkopilli / Antti Halme (374320), lukija Markus Niemi ja Hanna Mönkäre, kesto 6 h 42 min Pakottoman hauska romaani miesten välisestä ystävyydestä, kateudesta ja unelmista. Nuoruudenystävät Jesse ja Leevi tapaavat 30 vuoden jälkeen: Jessestä on tullut superstara ja Leevistä kelpo musiikinopettaja sekä ihana isä teini-ikäiselle tyttärelleen. Kun tiet yllättäen risteävät, istuutuvat miesten seuraksi pöytään nuoruuden haaveet, huterat muistot ja kateuskin. Kateus voi olla myös myönteinen voimavara. Se pakottaa kysymään, mitä voisi tehdä toisin ja mitä voi vielä muuttaa. Ehkä se sysää liikkeelle jotakin ihan uutta. Rokkikukkopilli naurattaa ja paljastaa keski-iän armottomassa valokeilassa. Vaikka viini näyttää paremmalta toisen lasissa, se ei välttämättä ole sen kummempaa.

Parittelurituaaleja / Katherine Pancol (372895), lukija Anni Tani, kesto 9 h 8 min Oui! Sano kyllä elämälle! Katherine Pancolin Parittelurituaaleja on rehevä lukuromaani hyönteistutkijasta, joka tietää kaiken tulikärpästen rakkauselämästä, mutta ei tiedä, ketä ja miten itse rakastaisi. Pariisilainen hyönteistutkija Rose Robinson on tehnyt tuloksekasta ja miellyttävää yhteistyötä amerikkalaiskollegansa Leo Zackarian kanssa mutta ei osaa oikein päättää, pitääkö hän miehestä vai ei. Leon keltaiset housut nostattavat hänessä lähes inhon kaltaisia vastenmielisyyden väristyksiä, ja toisaalta taas Rosella on taipumusta ajatella itsensä naimisiin lähes kenen tahansa vastaan tulevan miehen kanssa, vaikka hänen omien vanhempiensa liitto ei ole luonut ruusuista kuvaa avioelämästä. Ehkä rakastumiselle pitäisi kuitenkin antaa mahdollisuus? Pancol osaa kertoa romaaneissaan kipeistä aiheista, kuten manipuloivista ihmissuhteista, hilpein äänensävyin mutta silti koskettaen. Rempseä kertoja pyyhkii pölyt kankeiksi käyneistä ajatuksista raikkaan feministisellä näkökulmallaan ja upeasti piirretyillä, vahvoilla naishahmoillaan.

Eroottisia tarinoita punjabilaisille leskille / Balli Kaur Jaswal (373851), lukija Maija Lang, kesto 12 h 20 min Eloisa, seksikäs ja ajatuksia herättävä tarina yhteisöllisyydestä, ystävyydestä ja naisen elämästä ikään tai kansalaisuuteen katsomatta Nikki on yrittänyt suurimman osan elämästään etäännyttää itseään perinteisestä sikhiyhteisöstä, jossa hän on kasvanut Länsi-Lontoossa. Kun hänen isänsä yhtäkkiä menehtyy, joutuu perhe taloudelliseen ahdinkoon. Kartuttaakseen perheen kassaa Nikki hankkii työpaikan luovan kirjoittamisen opettajana. Unelma keskustella kirjallisuudesta toisten kirjoittajien kanssa karisee nopeasti kun käy ilmi, että suurin osa opiskelijoista on lukutaidottomia punjabilaisia leskiä - naisia, jotka ovat eläneet suurimman osan elämästään perheen miesten varjossa. Kirjallisten taitojen kehittämisen sijaan Nikki päätyykin opettamaan aakkosia. Mutta kun yksi naisista tuo mukanaan tunnille eroottisen kirjan ja lukee siitä ääneen, syttyy leskiin kipinä. Nikki huomaa pian, että perinteinen pukeutuminen kätkee allensa kaipuun ilmaista omia sisimpiä, kielletyimpiä ajatuksia.

Kaksiteräinen miekka / Winston Graham (373492), lukija Panu Vauhkonen, kesto 18 h 40 min Cornwall, 1815. Ross Poldark saa valtiollisen määräyksen lähteä Pariisiin seuraamaan tulenarkaa tilannetta valtioiden välillä. Kun sana Napoleonin paosta ja uuden armeijan noususta kiirii, hänet pidätetään vakoojana. Demelza ja lapset pakenevat Ranskan kuohuntaa Belgiaan. Kotirintamalla Clowancen aviomies Stephen Carrington pyrkii rikastumaan sodan varjolla. Jeremy saa kutsun sotavoimiin ja hänet lähetetään Waterloon taisteluun. Kun sota viimein on ohi, se on jättänyt jälkensä jokaiseen Poldarkeista.